
Број: 05-96-25/2026
Датум: 26.06.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Данијеле Јовановић из насеља Доња Пилица број 38/б, за издавање еколошке дозволе за објекат Самоуслужне аутоперионице „ДИС“ који се налази у насељу Доња Пилица број 38/б, град Зворник, од 22.05.2026.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Данијели Јовановић из насеља Доња Пилица, ЕКОЛОШКА ДОЗВОЛА за објекат Самоуслужне аутоперионице „ДИС“ који се налази у насељу Доња Пилица број 38/б, град Зворник, на грађевинској парцели означеној као к.п. број: 6034/5  К.О. Пилица.
2. Опис активности и постројења за које се издаје еколошка дозвола:
Предметни објекат, самоуслужна аутоперионица „ДИС“ у власништву Данијеле Јовановић се налази непосредно уз магистрални пут Бијељина–Зворник у насељу Доња Пилица на излазном дијелу према Зворнику из правца Бијељине. На предметној локацији се налази самоуслужна аутопраоница са два наткривена бокса за прање путничких возила, крајњих димензија 10,00 m x 5,30 m, техничка соба димензија 4,00 m x 2,40 m x 2,70 m у којој су смјештене комплетне машинске, водоводне и електро инсталације као и дизел котао за загријавање воде, уређаји за припрему воде, пумпе високог притиска, електроинсталације, док се резервоари за хемикалије налазе поред два надкривена бокса. У склопу самоуслужне аутопраонице је и услужни усисивач и компресор за провјеру притиска на пнеуматицима. Самоуслужна аутоперионица служи за прање и његу приватних аутомобила. У објекту самоуслужне аутоперионице обавља се: прање возила водом, топлом и хладном водом, и уз примјену специјалних, хемијских материја (детерджената) и усисавање унутрашњих површина возила усисивачем.

Еколошка дозвола се издаје за:


· Објекат самоуслужне аутоперионице,  димензија 10,00 m х 5,30 m, спратности Пр.
· Техничку  собу, димензија 4,00 m x 2,40 m x 2,70 m.
3. Инвеститор Данијела Јовановић из насеља Доња Пилица, дужна је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Данијела Јовановић из насеља Доња Пилица, дужна је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Емисију гасова сагорјевања горива у моторним возилима свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.
· Правилно сакупљати чврсти комунални отпад и ангажовати овлаштену институцију да врши редован одвоз истог како би се спријечило његово расипање и евентуални неугодни мириси који би се ширили у околину.
· Саобраћајнице и манипулативне површине одржавати уредним са свих страна предметног објекта.
· Вршити редован преглед и сервис опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта као и предузети низ других мјера (замјена дијела машине који изазива буку, ремонт постројења и др.).

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).

· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса. 

· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).

· Атмосферске воде са кровних површина одводити у природни реципијент.
· Оборинске воде са радно – манипулативних површина и платоа одводити сабирним каналима у сепаратор ради издвајања уља и масти прије испуштања у крајњи реципијент.
· Сепаратор масти и уља одржавати у функционалном стању и редовно га чистити.
· Забрањено је прање аутомобила изван за то намјењених површина.
· Отворени простор самоуслужне аутопраонице држати у уредном стању, континуирано.
· Потребно је редовно пратити стање квалитета отпадне воде те уколико дође до тога да се поједини параметри отпадне воде прекораче инвеститор је дужан да спроведе додатне мјере за очување животне средине.
· Редовно чистити и одржавати у функционалном стању све елементе канализационог система који прикупљају отпадне воде.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Конструкција сепаратора треба да омогућава његово функционисање и пражњење прикупљених течних нафтних деривата у посуду- буре са поклопцем. 

· Исталожени материјал из сепаратора редовно чистити и одвозити од стране овлаштене институције (ангажовати овлаштену институцију).

· Издвојене количине уља одвозити поново на прераду у рафинерију, уз пратећу потврду о одвожењу отпада.
· Уколико  експлоатацијом и функционисањем предметног објекта, дође до промјене природног режима вода, а то проузрокује штете било каквог карактера, инвеститор је обавезан да узроке штете отклони а штету надокнади.
· У случају просипања горива, уља, антифриза из аутомобила, исте покупити у водонепропусне посуде, мјесто акцидента посушити са апсорбенсом (екопор).
· Обезбиједити одговарајуће количине апсорбента (комерцијална, патентирана средства), средства за сухо чишћење тла и радних површина и истим дјеловати у случају акцидентног излијевања опасних супсатнци.
· Употребљени апсорбент третирати као опасни отпад и збрињавати га са овлаштеним предузећем за третман опасног отпада.
· Евентуално загађено тло механички одстранити и одлагати у контејнер за опасни отпад.
· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Папирну и картонску амбалажу одлагати заједно са комуналним отпадом у пластичну канту и предавати комуналном предузећу по уговору.
· Крпе за брисање је потребно одлагати у за то предвиђено пластично буре са поклопцем и предавати надлежној институцији на третирање.
· Употребљени апсорбенс одлагати у намјенску канту, прописно означену и смјештену у оквиру радног простора. Инвеститор је дужан да склопи Уговор са овлаштеном институцијом која врши одлагање ове врсте отпада.
· Опасни отпад је потребно посебно одвајати и адекватно складиштити све до њиховог преузимања.
· Муљ сепаратора вода/уље третира се као опасни отпад, збрињавати га путем организације верификоване за збрињавање ове врсте отпада. 

· За одлагање комуналног чврстог отпада предвидјети чврсте водонепропусне посуде за привремено одлагање чврстог отпада (контејнере).
· Уредити простор за смјештај посуда за одлагање чврстог отпада (спријечити расипање, растур отпада…).
· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину").
· Опасни отпад отпремати по настајању количине рентабилне за отпрему, а складиштење на локацији не смије бити дуже од 12 мјесеци, од момента настанка.
· Обезбједити одговарајуће количине адсорбенса - средства за сухо чишћење тла и радних површина, истим дјеловати у случају просипања уља, мазива, горива и др. супстанци.
· Употребљене апсорбенте и евентуално загађено тло, механички одстранити и одлагати у контејнер за опасан отпад.
· Инвеститор је дужан да склопи уговоре за збрињавање свих врста отпада са овлашћеним оператерима.
· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02
	Отпадна моторна уља, уља за мјењаче и подмазиваче 

	13 02 04*
	Минерална хлорована моторна уља, уља за мјењаче и подмазивање

	13 02 06*
	Синтетичка моторна уља, уља за мјењаче и подмазивање

	13 02 07*
	Одма биоразградива моторна уља, уља за мјењаче и подмазивање

	13 02 08*
	Остала моторна уља, уља за мјењаче и подмазивање

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 07 01*
	Погонско гориво дизел

	13 07 02*
	Бензин 

	13 07 03*
	Остало гориво (укључујући мјешавине)

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа 

	15 01 06
	Мијешана амбалажа 

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02
	Апсорбенси, филтерски материјали, материјали за упијање и заштитна одјећа 

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01
	одвојено сакупљене фракције (изузев 15 01) 

	20 03
	Остали комунални отпад

	20 03 01
	Мијешани комунални отпад

	20 03 99
	Комунални отпади који нису другачије спецификовани


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року
            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

         3.4. Инвеститор, Данијела Јовановић из насеља Доња Пилица, обавезна је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 

Табела бр. 2: Граничне вриједности, толерантне вриједности и граница толеранције за заштиту здравља људи
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр.3: Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4: Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5:. Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 6: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ број: 44/01): 
Табела бр. 7: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Сулфати
	g/m3
	200

	Хлориди
	g/m3
	250

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


5. Мониторинг
         5.1.  Одговорно лице Данијела Јовановић из насеља Доња Пилица, дужна је спроводити мониторинг загађујућих материја у периоду важења еколошке дозволе како је прописано у табели:
        Табела број 8: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга сталан или повремен мониторинг
	Разлог због чега се врши мониторинг одређеног параметра

	Квалитет

воде 
	Физичко хемијски и биолошки параметри – основни показатељи квалитета воде
	На мјесту испуштања у крајњи рецепијент (на излазу из сепаратора)

	Анализу отпадних вода вршити у складу с Правилником о условима испуштања отпадних вода у  површинске воде“ („Службени гласник“ РС“ бр. 44/01).
	Један пут годишње


	Утврђивање 

утицаја отпадних вода на квалитет површинских и подземних вода.

	Квалитет

ваздуха
	Извршити мјерење параметара показатеља квалитета ваздуха SO2,, 
NO2, CO и РМ10

	Локација предметног објекта
	Мониторинг имисија загађујућих материја у складу са Уредбом о граничним вриједностима квалитета ваздуха („Службени гласник РС“ бр.124/12)
	По налогу инспектора
	Утврђивање 

утицаја на квалитет ваздуха

	Ниво буке
	Извршити мјерење нивоа буке
	Локација предметног бјекта и на граници парцеле према најближим објектима
	Мјерење буке  вршити у складу са  Правилником о граничним вриједностима интензитета звука („Службени гласник РС“, број 02/23)
	По налогу инспектора
	Утврђивање 

Утицаја буке на животну средину

	Квалитет земљишта
	Визуелно надгледање површина локације

	На локацији 
	Узимање узорака земљишта у случају акцидентних ситуација или по налогу инвеститора 
	У  случају инцидентних ситуација или по налогу инспектора
	Просипање сировина, отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Данијела Јовановић из насеља Доња Пилица, дана 22.05.2026.год., поднела је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат Самоуслужне аутоперионице „ДИС“ који се налази у насељу Доња Пилица број 38/б, град Зворник, на грађевинској парцели означеној као к.п. број: 6034/5  К.О. Пилица.
        Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 3185-05/26 од 14.05.2026.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-81/26 од 22.04.2026.год.
· Уговор о закупу пословног простора, од 12.05.2026.године.
· Лист непокретности – извод број: 906, Републичка управа за геодетске и имовинско – правне послове Бања Лука, ПЈ Зворник, К.О. Пилица, број: 21.21-952.4-1-849/2026-1 од 14.05.2026.год.

· Копија катастарског плана, Републичка управа за геодетске и имовинско – правне послове Бања Лука, ПЈ Зворник, К.О. Пилица, УР број: 21.21/952.4-2-210/2026-1 од 14.05.2026.год.
· Уговор о пружању и коришћењу комуналне услуге одвожење комуналног отпада, А.Д. „ВОДОВОД И КОМУНАЛИЈЕ“ Зворник, број: 1595 од 14.05.2026.год. 

· Уговор о пружању и коришћењу комуналне услуге водоснабдијевања, А.Д. „ВОДОВОД И КОМУНАЛИЈЕ“ Зворник, број: 1596 од 14.05.2026.год. 

· Локацијски услови, Министарство за просторно уређење, грађевинарство и екологију Републике Српске, број: 15.02-364-133/25 од 14.05.2026. год.

· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 25.05.- 24.06.2026. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић
Контролисао 





      НАЧЕЛНИК ОДЈЕЉЕЊА 

шеф одсјека                                                                                 Бојан Стевановић





        

Доставити :                                                                                         
- подносиоцу захтјева                                                               
- еколошком инспектору
- архива

- евиденцији

